als_Latn dik_Latn sag_Latn
Arben Imami ne nje dalje per mediat bashke me Jozefina Topallin, ka bere me dije se do mbledhin forumet e PD-së per te kerkuar shkarkimin e Lulzim Bashes si kryetar partie, i cili sipas Imamit eshte pergjegjes qe lista e kandidateve me te cilet do shkohet ne zgjedhje, do jete humbese dhe eshte perpiluar ne kundershtim me statutin e PD.
“Lista ka shkaktuar probleme serioze, reagim qytetar në parti në kandidatë të partisë, intelektualë e gazetarë që e kanë mbështetur këtë parti vecanërisht 3 muajt e fundit. Mesazhi i tyre ka qene s’mund të largohet Edi Rama duke shkatërruar PD-në.
Vendimi për këtë listë është marrë nga një njeri, në shkelje të statutit, të cdo procedure normale të një partie, në shkelje të ligjit. Por edhe më shumë se kaq. Me gjithë reagimet e këtyre ditëve s’ka qenë traditë e kësaj partie të mos konsultohet dhe mos merren vendime aty ku duhet të merren në forumet e partisë. Ne kërkojmë mbledhjen e forumeve të PD, shkarkimin e personit përgjegjës që në këtë rast është Lulzim Basha.
Ish-kryeparlamentarja Jozefina Topalli dhe ish-ministri, sot deputet i PD, Arben Imami, të dy janë pjesë e të vjetërve në PD, që Basha nuk preferoi t’i rikandidonte duke i lënë kështu jashtë garës për deputetë të 25 qershorit.
Vetëm pak më parë, Topalli përmes një deklarate për mediat shpërtheu kundër Bashës, duke e quajtur atë të rremë dhe se Republika e tij e re është njësoj si Rilindja e Ramës.
als_Latn als_Latn als_Latn als_Latn als_Latn